Σπύρος Κοκκινάκης

Ο Σπύρος Κοκκινάκης είναι Έλληνας ποιητής και διδάκτωρ Κοινωνικών Επιστημών.

Βιογραφικό
Γεννήθηκε το 1954 στον Πειραιά με καταγωγή  από την Κωνσταντινούπολη, την Κρήτη και τη Μεσσηνία.

Είναι Διδάκτωρ Κοινωνικών Επιστημών. Σπούδασε Πολιτικές επιστήμες, Δημόσια Διοίκηση, Παιδαγωγική, Ψυχολογία, Κοινωνική Εργασία, Διοίκηση Υπηρεσιών Υγείας, Επικοινωνία και Μ.Μ.Ε. Πολιτική Σχεδίαση αντιμετώπισης εκτάκτων αναγκών. Ζει και εργάζεται στην Αθήνα.

Εργογραφία

Ποίηση 

Ασφυξία(1974) Εκδόσεις Κριτήριο.
Επικήδειος για τους τυράννους( Παρθενογένεση-Οι Λησταί) (1974) Εκδόσεις Σείριος.
Στη χαραμάδα του πατώματος(1976) Εκδόσεις Σείριος.
Ο Αποχαιρετισμός της Σιωπής(1977) Εκδόσεις Σείριος.
Τα Κύματα του Αιγαίου-Το Σχήμα της Θυσίας(1979) Εκδόσεις Το Ελληνικό Βιβλίο.
Μαθητεία Προσώπου(1981)
Σ' Εποχή Αμφισβητήσεων(1983)
Μνήμη Αέναη (1990)
Εικόνες και άλλα(1995)
Ποιήματα-Poemes (2013) Traduit du grec par Gaston-Henry Aufrere.Εκδόσεις Βαρβάκη.
Επιλογές (βιβλίο και CD, διαβάζει ο ηθοποιός Γιώργος Μοσχίδης) (2015).Εκδόσεις Β. Μπόντας. 
Λυκόφως Ορίων  (2019) ,Βραβείο Ακαδημίας Αθηνών 2019.Εκδόσεις Ηριδανός.
Ποιήματα 1974-2019 (Επιλογή)(2019) Εκδόσεις Ηριδανός.
Κύκλους υφαίνει η ύπαρξη (προλογικό σημείωμα Στέφανος Ροζάνης) (2020) Εκδόσεις Ηριδανός.
Ο Αλεξανδρινός (Δεκατέσσερα ποιήματα για τον Κ.Π.Καβάφη) (2020) Εκδόσεις Ηριδανός.
Intr-ο Epoca de Contestari  -Σ' Εποχή Αμφισβητήσεων,Antologie poetica,Traducere: Elena Lazar,(2021) Editura omonia,Bucuresti.
Μ' άλλη γλώσσα ονειρευόμασταν (2022) Μετάφραση στα αραβικά Dr. Khaled Raouf,Sefsafa Publishing House. 
Ένα γαλάζιο συναίσθημα -Un sentimiento azul (2022),  Traducciones de poemas por Miguel Castillo Didier.Εκδόσεις Βαρβάκη.
Ιεροπρεπής Θαλαμηπόλος-Sambelanul Oficios (2023),Traducere din limba greaca Stavros Deligiorgis si Luminita Kotsopoulou.Ideea Europeana.
Τα κλειδιά στον βυθό (2023) Εκδόσεις Ηριδανός.

Λοιπά έργα 

Κοινοτικά Συμβούλια Προστασίας Ανηλίκων(1978)
Εξήντα χρόνια από την απόδοση στα ελληνικά της  Κοιλάδας των Ρόδων του Paul Amadeus Dienach(1987)
Η οικουμενικότητα της ελληνικής γλώσσας(1992)
Επιδράσεις της ιταλικής λογοτεχνίας στην πνευματική ζωή των  Ελλήνων από τα μέσα του 18ου αιώνα και εφεξής(1992)
Η αντιμετώπιση των εκτάκτων αναγκών αρμοδιότητας του Υπουργείου Υγείας,Πρόνοιας και Κοινωνικών Ασφαλίσεων(1994)
Οικογένεια και κοινωνική πολιτική(1994)
Η σύγχρονη ελληνική λογοτεχνία απέναντι στη διεθνοποίηση της εκδοτικής αγοράς(1996)
Η εθελοντική προσφορά στη σύγχρονη κοινωνία(1996)
ΓΙΑΝΝΗΣ Π. ΚΟΥΤΣΟΧΕΡΑΣ Ο ποιητής της αγάπης,της ειρήνης,της ελευθερίας(2013)

Κρίσεις
Ο Δημήτρης  Π. Παπαδίτσας έγραψε  ότι" οι πολύ  ανθρώπινοι και πλατείς υπαρξιακοί ορίζοντες της ποίησης του Κοκκινάκη με εντυπωσίασαν όσο πολύ λίγοι της γενιάς του".(1)

Ο Βαγγέλης Αθανασόπουλος έγραψε " η ποίηση του Σπύρου Κοκκινάκη δεν έχει μόνο ποιότητα, αλλά έχει και την ικανότητα να την φανερώνει ακόμη και στον ανυποψίαστο αναγνώστη της".(2)

Ο Μανόλης Αναγνωστάκης χαρακτήρισε την ποίηση του Κοκκινάκη ελεγειακή και ρωμαλέα με δωρικό τόνο και εκφραστική τόλμη.(3)

Ο  Δημήτρης Χατζής χαρακτήρισε το έργο του Κοκκινάκη "γνήσια ποίηση".(4)

Ο Κρίτων Αθανασούλης επεσήμανε ότι "η ποίησή του είναι ένα ντοκουμέντο που δίνει στα γεγονότα την επέκεινη σημασία τους".(5) 

Ο Στέλιος Γεράνης χαρακτήρισε την ποίηση του Κοκκινάκη "ποίηση προχωρημένη και τολμηρή που τάραξε την λιμνάζουσα εκφραστική μας".(6)

Ο  G.H.Aufrere σημειώνει ότι "η ποίηση του Κοκκινάκη δεν καλύπτεται από φλοιό. Το μέταλλο του εμφανίζεται αμέσως". (7)

Ο  Δημοσθένης Κόκκινος έγραψε ότι "ο Κοκκινάκης φέρνει μιαν άνοιξη με ώριμη ηλικία χωρίς εν τούτοις να βαραίνει πάνω της ο ίσκιος και τα βήματα από το δικό μας ελεγειασμό ''(8)

Ο Γιάννης Κουτσοχέρας έγραψε ότι  "η ποίηση του Κοκκινάκη συνδυάζει το στοχασμό με την ευαισθησία, τον κοινωνικό λυρισμό με την αμφισβήτηση. Είναι ποίηση αυθεντική. Ο Κοκκινάκης αγαπά τον ελεύθερο

άνθρωπο και κάνει το κοινωνικό του χρέος πράξη και ποίηση".(9)

Η Κική Δημουλά έγραψε "παρακαλώ να δεχτείτε το θαυμασμό μου".(10)

Ο Κώστας Μόντης έγραψε '' Κατορθώνετε να κάνετε το λογισμό αίσθημα και τους προβληματισμούς ποίηση. Είναι μεγάλο πράγμα αυτό.''(11)

Ο Μιχ. Δ. Στασινόπουλος έγραψε  ''η γνήσια συγκίνηση σμίγει με το βαθύ μυστήριο της ποιητικής σας διάθεσης''(12)

Ο Στέλιος Μπινιάρης έγραψε ''να διαβάσει κανείς την ποίησή σου και να διδαχθεί πολλά από εκείνη .  Μία ποίηση έξω από συμβατικότητες και ψεύτικους συμβιβασμούς. Μία ποίηση καθαρή ,ελεύθερη, 

γνήσια.Μια ποίηση γιομάτη από προβληματισμούς και συμβολισμούς,που ταρακουνάει τον αναγνώστη και τον οδηγάει με μια ξέχωρη μαεστρία  στο βαθύτερο νόημά της.''(13)

Ο Γρηγόρης Μπέκος έγραψε ''παρατηρούμε πως η ποίηση του Κοκκινάκη ,μια ποίηση υπαρξιακών διερωτήσεων και κοινωνικών ανησυχιών η οποία έχει ως στέρεο υπόβαθρο τις ιστορικές και πολιτισμικές 

εξελίξεις μιας μεταιχμιακής εποχής,  μπορεί να αλλάζει λελογισμένα τους τρόπους της αλλά να παραμένει αταλάντευτη, προσηλωμένη σε ορισμένα θεμελιώδη θέματα, την πολιτική, τον έρωτα, την ίδια την 

ποίηση. Ο Κοκκινάκης ενδιαφέρεται για την ατομική ακεραιότητα όπως αυτή πασχίζει να επιβιώσει μέσα σε μια μεγάλη και θολή συλλογική εικόνα. Η ποίηση αυτή καταγράφει την έκπτωση των αξιών αλλά και 

δεν παύει να τις αναζητεί, την αλήθεια,  την ελευθερία, τη δικαιοσύνη, την ομορφιά. Κι απέναντι στις πίκρες ή τις απώλειες της πραγματικότητας επιστρατεύει το πιο ακαταμάχητο όπλο, την ελπίδα ''  (14)

Ο Γιώργος Ι. Κασιμάτης έγραψε ''..με τα ποιήματά σας μου προσφέρατε ένα σπουδαίο πλούτο σκέψης ντυμένης  με τόσο υψηλής ποιότητας ποιητική τέχνη και ευαισθησία...με τους στίχους σας αναδεικνύετε μια από τις κορυφαίες αισθητικές ιδιότητες της ποίησης, που φαίνεται να εκλείπει σήμερα με την επικράτηση των τυφλών ΄΄ενδοσκοπήσεων΄΄της μοντέρνας Τέχνης: την καθαρή διεισδυτική θέαση της πραγματικής ζωής μέσα από την ευαίσθητη εσωτερικότητα του καλλιτέχνη. Τα εσώτερα μάτια της Τέχνης δεν πρέπει, κατά τη γνώμη μου, να χάνουν τον πραγματικό κόσμο και τον άνθρωπο. Η λεγόμενη ενδοσκόπηση δεν είναι αυτοσκοπός- είναι μέσο: είναι η συν-είδηση της πραγματικότητας. Ο στίχος σας μου χάρισε αυτή την αισιοδοξία ότι υπάρχουν και σήμερα ποιητές.''(15)

Ο Stefan Dumitru έγραψε:''...ο Σπύρος Κοκκινάκης ανεβαίνει σε Καβαφικά ύψη, τόσο μέσα από τα θέματα που επιλέγει, όσο και κυρίως μέσα από τον πρωτότυπο τρόπο με τον οποίο τα προσεγγίζει. Εάν, ιστορικώς έχει αποδειχτεί τις περισσότερες φορές, ότι η δημιουργία ενός καλλιτέχνη είναι πιο σημαντική από τον ίδιο τον καλλιτέχνη, λόγω της αιωνιότητάς της ,ο Κοκκινάκης αντιστρέφει αυτή την αναλογία, φαντάζοντας τον δημιουργό,σ΄'ενα συγκλονιστικό ποίημα ( Ζήλια),πάνω στη στιγμή που καταστρέφει, από την αιτία που ανακοινώθηκε στον τίτλο, το δημιούργημά του (ενέργεια που δεν κάνει τίποτε άλλο παρά να επιβεβαιώνει την τελειότητα του δημιουργήματός του).Ο ποιητής ,διψασμένος για την ουσία των πραγμάτων και για  την ομορφιά, σαν προφήτης της Παλαιάς Διαθήκης, προτρέπει όλους αυτούς που ''ξέρουν να βλέπουν βαθιά και δύσκολα'', να αναζητήσουν την ομορφιά: ''Την ομορφιά αναζητήστε/Την αληθινή/Που είναι βαθιά στο σήμερα, στο χθες, στο αύριο''(Ο .στερνός μας φίλος)(16)

Ο Νικόλαος Μηλιώνης έγραψε:''...Ο Σπύρος Κοκκινάκης θα παραμείνει στην ελληνική γραμματεία ως ο πεισματικός, επίμονος εικονολάτρης σε μια περίοδο αμφισβήτησης της μορφής του λόγου και της εικόνας.'' (17)

Ο Απόστολος Μπότσος έγραψε:'' Διαβάζοντας την επιλογή από τα δημοσιευμένα ποιήματα με τον τίτλο ''Εικόνες και άλλα'' θα έλεγα ότι ανοίγεται εμπρός στον αναγνώστη ένα λεύκωμα με απλές ασπρόμαυρες οικογενειακές φωτογραφίες. Γνώριμες εικόνες από στιγμές που πέρασαν ,αλλά δεν χάθηκαν, καθώς έχουν αποτυπωθεί στον κάτω φλοιό της μνήμης. Η ποιητική Σας γλώσσα είναι φωτεινή και διαφανής, ο δε στίχος Σας απλός και ανεπιτήδευτος. Το έργο Σας εκφράζει τον λυρισμό, κατά κανόνα, ενός εικονολάτρη. Η αίσθηση της οράσεως έχει βασική σημασία, συνδέεται δε τόσο προς τον εξωτερικό τον πραγματικό κόσμο, αλλά και προς τον ενδότερο-τον εσωτερικό και αληθινό κόσμο-ως ενόραση. Δεν λησμονώ και τον εμπνευσμένο στίχο Σας:'' Οι γλώσσες των αγαλμάτων σπάσανε και κύλησαν στα κύματα συνοδευόμενες από το τρίξιμο του αμετάθετου και της ερημιάς''.(18)

Ο Σταύρος Δεληγιώργης έγραψε: ''Τα κλειδιά στον βυθό'' καλώς αναφέρονται κοντά στην αρχή της συλλογής και ,κλείνοντας, κοντά στο τέλος. Η παραλλαγή του Μάρκου Αυρηλίου είναι, αναμφίβολα, ένα βήμα φωτεινότερο από το μέσο-στωικό ''Ένδον σκάπτε΄ ένδον η πηγή του αγαθού και αεί αναβλύειν δυναμένη, εάν αεί σκάπτης'' του Μάρκου Αυρηλίου, Ζ 59--μια και προτείνει δράση έρευνας. Η παραλλαγή του Κοκκινάκη είναι, με την μαθηματική αφαιρετικότητα των ''κλειδιών'', ένα βήμα ακόμη φωτεινότερο και από το ένδον σκάπτε ενόσω οι κωδικοί είναι και υπαρξιακά, πανανθρώπινα συμπαντικοί, και πραξεολογικά παραγωγικότεροι.(19)

Τιμητικές Διακρίσεις :

ΑΚΑΔΗΜΙΑΣ ΑΘΗΝΩΝ για το βιβλίο του '' Λυκόφως Ορίων'' , 2019.

ΑΚΑΔΗΜΙΑΣ ΑΘΗΝΩΝ -ΙΔΡΥΜΑ ΚΩΣΤΑ ΚΑΙ ΕΛΕΝΗΣ ΟΥΡΑΝΗ για το σύνολο του έργου του, 2021

Παραπομπές 
(1),(2),(3),(4),(5),(6),(7),(8),(9):Ευάγγελου Ρόζου "ΣΠΥΡΟΣ ΚΟΚΚΙΝΑΚΗΣ, η φιλοσοφική, αισθητική και κοινωνική διάσταση της ποίησής του" (σελ.14,15,16,21,22,29), Εκδόσεις Δρυμός,1995 .    Εθνικό Κέντρο  Βιβλίου /Σύγχρονοι Έλληνες Συγγραφείς/Ευάγγελος Ρόζος. 
Εθνική Βιβλιοθήκη Ελλάδος/Ευάγγελος Ρόζος.

(1),(3),(4),(6):Θανάση Θ. Νιάρχου, Σπύρος Κοκκινάκης: Ποιήματα, Εκδόσεις Ηριδανός, 2020.

(10),(11),(12),(13),(15)(17),(18),(19):αρχείο του ποιητή.

(14)Βήμα της Κυριακής,25.10.2020

(16) Casa poeziei Takis Sinopoulos-antologie bilingva de poesie greceasca contemporana-Finala Bucuresti--Traduceri Literare(FITRALIT) Uniunea Scriitorilor din Romania,Stefan Dumitru,29.4.2023.

Πηγές 

Γεωργίου Μ. Παπαχατζή, Ο Σπύρος Κοκκινάκης και το βιβλίο του ΣΕ ΕΠΟΧΗ ΑΜΦΙΣΒΗΤΗΣΕΩΝ, εκδόσεις Δρυμός, 1986.
Γιάννη Σπανόπουλου, Μαθητεία προσώπου μιας συλλογής, Αθήνα 1989.
Επίτομο βιογραφικό λεξικό WHO'S WHO 1992,1993-1994,1995,1996-1997,2001,2002-2003,2004,2008-2009.εκδόσεις Μέτρον.
WHO'S WHO in Greece 1996-1997.
The European Millenium WHO'S WHO 2000. 
European WHO'S WHO 2002-2003.
Κατάλογος καθιερωμένων ονομάτων φυσικών προσώπων, Εθνική βιβλιοθήκη της Ελλάδος,1992.
Ελληνική εθνική βιβλιογραφία, Εθνική βιβλιοθήκη της Ελλάδος,1990,1991,1993.
Γιάννη Σπανόπουλου, Ένδον, Διαλογισμοί για τη ζωή, για τον άνθρωπο, για το αύριο ,με αφορμή τρία ποιήματα του Σπύρου Κοκκινάκη, Αθήνα, 1993. 
Οι Κρητικοί, εκδόσεις ΔΙΑΣ ,1993.
Μιχάλη  Μερακλή, Σύγχρονη ελληνική λογοτεχνία 1945-1980, Μέρος πρώτο, Ποίηση, εκδόσεις Πατάκη.
Ευάγγελου Ρόζου, Σπύρος Κοκκινάκης, Η  φιλοσοφική, αισθητική και κοινωνική διάσταση της ποίησής του, εκδόσεις Δρυμός, 1995.
Όθωνα  Μ. Δέφνερ, Τέσσερεις Λυρικοί Ποιητές, Αιολικά Γράμματα,1996.
Δημήτρη Σιατόπουλου, Σπύρος Κοκκινάκης, ένας σύγχρονος ποιητής που εκφράζει την καινούργια ποιητική ώρα, εκδόσεις Ρήσος, 1998. 
Γιώργου Μπαλούρδου, Πειραϊκό Πανόραμα, Πνευματικό και Καλλιτεχνικό Χρονολόγιο του Πειραϊκού Χώρου, 1784-2005, Εκδόσεις Τσαμαντάκη, 2006.
Γιάννη Χατζημανωλάκη, Ο Πειραιάς και η ιστορική του διαδρομή 2600 π.χ -2009 μ.χ.,2009
Βιογραφική  Εγκυκλοπαίδεια του νεώτερου ελληνισμού 1830-2010,Αρχεία Ελληνικής Βιογραφίας, Εκδόσεις Μέτρον, Αθήνα 2011.
Άννας Κελεσίδου, Ούτε μια μέρα χωρίς ποίηση. Ο ποιητής Σπύρος Κοκκινάκης, Δοκίμιο, Εκδόσεις Βαρβάκη, Αθήνα 2016.
Θανάση Θ. Νιάρχου, Σπύρος Κοκκινάκης : Ποιήματα'', Εκδόσεις Ηριδανός, 2020.
Editura OMONIA,Bucuresti,  Spyros Kokkinakis ''INTRO-Ο EPOCA DE CONTESTARI'' poeme, Traducere Elena Lazar,2021.
MISCAREA LITERARA,2020,Spyros KOKKINAKIS poezii,Traducere Luminita Kotsopoulou.
ΕΛΠΙΣ-SPERANTA,Aprile-Junie 2020,Octombrie-Decembrie 2020.Introducere in literatura Greaca Contemporana,Spyros KOKKINAKIS.Traducere Stavros Deligiorgis,Luminita Kotsopoulou. 
BYZANTION NEA HELLAS,Revistas Academicas de la Universidad de Chile,Poemas de Spyros Kokinakis,Traducciones de poemas por Miguel Castillo Didier.2020.
LUCEAFARUL de Dimineata,2021.Revista de cultura a uniunii scriitorilor din Romania.Spyros KOKKINAKIS,5 poeme.Traducere din limba greaca de Stavros Deligiorgis si Luminita Kotsopoulou.
Tetralog Poetic Greco-Roman,Ana Blandiana-Ion Pop-Spyros Kokkinakis-Antonis Fostieris,Editura OMONIA,Bucuresti,2022.
Casa Poeziei Grecesti Takis Sinopoulos si prietenii ei,Florilegiu bilingv de poezie elena ,contemporana,UER PRESS,2022

Νεοέλληνες ποιητές
Βραβευθέντες Ακαδημίας Αθηνών